આ માટે કંપનીઓ નાણાકીય વળતર ઉપરાંત અનેક પ્રકારે લાલચો આપીને ટેલેન્ટેડ વ્યક્તિને રોકવાનો પ્રયાસ કરતી હોય છે. ફાર્મા ક્ષેત્રમાં કર્મચારીઓનો ટર્નઓવર રેશિયો અનેક ઘણો જોવા મળે છે. તેવું જ આઇટી કંપનીમાં પણ જોવા મળે છે. આઇટી કંપનીમાં મોટા ભાગના યુવાનો કામ કરતા હોવાથી તેઓ પોતાની મહત્વકાંક્ષાને પાર પાડવા વારંવાર નોકરી બદલતા રહે છે. અમેરિકાની વિખ્યાત એપલ કંપનીમાં કર્મચારીઓનો ટર્નઓવર રેશિયો તદ્દન નહીંવત્ છે.